
šviesiausiajam  ir  Gerbtiniausiajam 

Lietuvos 

Dvasiškajam  Vadovui 

Žemaičių  Vyskupui 

Pranciškui  Karevičiui 


tą  veikalą 


skiriu. 


Autorius. 


TYLUTĖ. 


t  s  tylinčio  miško,  kurs,  pilį  apsupęs, 
Kaip  priešas,  ją  stumia  prie  upės. 
Ant  juodbėrio  žirgo,  tamsus,  lyg  naktis. 

Išjoja  šarvuotas  vytis. 
Senasis  Barsukas  bokstelyj  virs  vartų 

Neblaukia,  kad  žodį  ištartu. 
„Narsusis  Mantrimai,  nežuvęs?  grįžai?" 

Pas  kunigą  bėga  skubriai. 
„Valdovai!  sugrįžo  jaunasis  Mantrimas  — 

Pavasario  mielas  dvelkimas! 
Iš  miško  prie  grabės  prijojant  mačiau!" 

—  „Nuleiskite  tiltą  greičiau!" 
Apkaustytas  tiltas,  nukrisdamas  žvanga. 

įjoja  raitelis  pro  angą. 
Linksmai  jį  kareiviai  sutinka  seni. 

„Galiūnai,  iš  kur  pareini?!" 
„Valio,  didžiavyri!"     Ir  jungiasi  aidas. 

Kurs  skraido  po  pilį  palaidas, 
Ir  miškas  už  upės  dar  atmuša  jį; 

Jis  miršta  kaž-kur  ten  toli  .  .  . 


{  vaisių  seklyčią,  apytamsią,  plačią. 

Rimgaila  įsivedė  svečią, 
Už  skobnio  sodina  tarp  karės  draugų. 

Tėvynės  uoliųjų  sargų. 
Pats  žiuri  meiliai,  atsilošęs  i  sieną. 

Vergai  įbogino  meskieną. 
Taip  letena  kvepia,  gardžiai  iškepta  .  . 

Skalsi  prasidėjo  puota. 
Kaip  Milda  meilinga,  ineina  į  vidų 

Tylutė  ir  įneša  midų. 
Ji  pripila  pilnas  sidabro  taures. 

Kur  minkština  širdis  žiaurias. 
Ji  alų  pastato,  už  auksą  skaistesni. 

Grožybe  dabina  ji  Česnį. 
Mėsos  ir  ragaišių  ant  skobnio  apsčiai. 

Tat  linksminas  brangus  svečiai. 
Ir  sako  valdovas:  „Meilusis  sveteli, 

Bičiuoliai  iškęsti  nebgali! 
Kaip  gyvas  išlikęs  papasakok  mums: 

Bus  dangtis  geriausias  pietums!" 
Atsakė  Mantrimas,  nuliūdęs  ir  rimtas: 

„Manųjų  išliko  gal  šimtas  .  .  . 
Bet  mūsų  likimas  beširdis,  tamsus, 

Vergais  mus  padarė  visus. 
Jau  buvom  Mazūrų  žemes  nuterioję, 

Į  kilpą  jau  kėlėme  koją,  — 
Ūmai  iš  tylių  amžinųjų  miškų 

Užpuolė  mus  minios  lenkų. 
Išvydome  varną,  mirties  palydovą; 

Bet  drąsus  pradėjome  kovą. 
Trumpai  tekovojome:  sutrypė  mus; 

Krauju  mes  palaistėm  laukus. 


žaizdų  nebpakėlęs,  gulėjau  be  žado. 

Kad  sąmonė  vėl  atsirado, 
Urnai  pastebėjau:  aš  priešų  namuosl 

Belaisvis!    Kad  gyvas,  gailiuos! 
Draskiau,  lyg  beprotis,  nekaltąjį  guoli  .  . 

išvydau  Įeinant  jaunuoli; 
Plikveidis,  juodspalviais  drabužiais  ilgais  .  . 

Meilingai  jis  šypso.     „Blaškais?" 
Ar  skauda?  ar  liūdna?  Nurimk  man,  širdele!" 

Ir  galvą  ant  pogalvės  kelia. 
Ir  glosto  man  plaukus,  ir  šnibžda  ausin: 

„Ramiausiai  žiūrėk  ateitin! 
Dabar  gi  nurimki,  kad  greitai  užmigus; 

Juk  kirčiai  tau  kliuvo  nepigus. 
Ramiai,  tik  ramiai  sau  gulėti  turi  — 

Žaizda  neužgijus  jautri!" 
Išėjo,     Aplankymas  keisto  vaikino 

Mane  dyvinai  nuramino. 
„Tai  burtus  jis  metė!"  per  miglą  maniau. 

Nutruko  mintis  .  .     Užmigau. 


Man  palietė  klausą  giedojimo  aidas. 

Žiūriu  —  gi  pažįstamas  veidas, 
Žemai  prisilenkęs,  toks  mielas,  švelnus, 

Lyg  rytmečio  giedras  dangus; 
Matytas;  kame,  negaliu  bepriminti  .  .  . 

Tai  miegas  tebvaržo  man  mintį. 
Žvalgaus,  rūpestingai  pratrynęs  akis  .  . 

Urnai  kad  galvoj  man  nušvis! 
Atsiminiau:  kraujo  lošimą  aš  lošęs 

Ir  kritęs,  ir  miškas  man  ošęs, 

Ir  asen  paskendęs  giliojon  naktin, 

Ir  plaukęs  nuo  miško  šalin; 
Paskiau  atsibudęs,  pamatęs  šį  rūmą. 

Pajutęs  nelaisvės  opumą  .  .  . 
Ir  buvus  kankynių  slopi  valanda  .  .  . 

Sis  vyras  inėjęs  tada. 
Šviesu  pasidarė,  ir  skausmas  nurimo. 

Globėjas  pavergto  Mantrimo 
Meilingai  man  duoda  išgerti  vaistų, 

Kaip  sakės,  paties  išrastų. 
Pagirdęs,  kaip  vaiką  paguodė,  apklostė, 

Man  sužeistą  ranką  paglostė, 
Tyliai  prakalbėjo,  užmigdė  mane  .  .  . 

Mačiau  jį,  nudžiugęs,  sapne  .  .  . 


Jis  lankės  dažnai;  lyg  matutė,  globojo. 

Man  būdavo  liūdna  be  jojo. 
Lyg  broli,  karštai  ir  giliai  pamilau. 

Mane  jis  vadino  „brolau". 
Iš  jo  sužinojau,  jog  kilęs  iš  ponų; 

Nekentęs  gyvenimo  monų; 
Apleidęs  pasaulį,  pametęs  turtus, 

Paniekęs  del  Dievo  dievus"  .  .  . 
Rimgaila  nerimsta;  banguoja  krūtinė. 

Lyg  jūrių  ertvė  begalinė. 
Jis  klausia  Mantrimo:  „Su  juo  gyvenai. 

Tai,  kaip  jis  tikėjo,  žinai?" 
„Žinau  —  pasisakė:  jis  buvo  krikščionis" 

I  kunigą  žiuri  dvarionįs  — 
Kaip  akįs  jam  žėri!  kaip  dreba  ranka! 

Ei!  jaučiama  ore  tvanka! 

„Juk  tujen  tą  lenką  it  brolį  mylėjai  — 

Tat  turbūt  prie  jų  prisidėjai! 
Tat  turbūt  nebgarbini  mūsų  dievų?!" 

„Dievų?  Ak,  stabų  negyvų"  .  .  . 
Pribėgo  Rimgaila  —  i  ausį  jam  kerta: 

„Tą  niekšą  suplėšyti  verta!! 
Šalin!!    Kad  daugiau  nebregėčiau  tavęs!! 

Tam  aukso,  kas  jįjį  išmes!!"  .  .  . 


Nelyginant  šaldanti  vėsula  putė  .  , 

„Praamži!"  sukliko  Tylutė: 
„Užmuš  jis  tėvelį!"  .  .    Slopi  valanda  .  .  . 

Nespyrė  baugioji  bėda: 
Mantrimas  išbalo;  akis  sužaibavo, 

Tarytumei  alkano  levo; 
Ištraukė  jau  kardą  .  .  .    įstūmė  jį  vel; 

Nuliūdęs  išeina  .  .    Kodėl? 
„O,  Jėzau,  sustiprink!"  pravėrė  jam  lupas; 

Nuslūgo  įtužusis  ūpas. 
Dar  žvilgteri  savo  Tylutėn.    „Sudie!"  — 

Pamąstė:  „nutilki,  širdie!"  .  .  . 
Ant  veido  Tylutės  lyg  nuostebis  skraido: 

Tat  karžygis  ir  nusileido!  .  . 
Nekeršijo!  .  .    Niekšas!  menkutis  bailys!! 

Ji  žodžio  tokiam  nebsakys!! 
Išeina  mergaitė,  nuraudus,  supykus  .  . 

Kad  butu  nelaimė  įvykus? 
Kad  butu  tėvelį  užmušęs  jisai? 

Juk  širdį  but  pervėręs  jai!  .  . 
Ar  butu  Mantrimą  tada  bemylėjus? 

Ne!  butu  jam  kerštą  žadėjus!! 

Gimt  butu  turėjusi  neapkanta!  .  . 
Dūsauja  .  .    Širdis  papirkta. 


Per  Lietuvą  skriedamas,  juodvarnis  krankė. 

Juo  sekė  nelaimė  daugrankė. 
Sujudusį  kraštą  teriojo  nuožmiai 

Pikti  kiaslavo  būriai. 
Pavargėliai  veltu  į  kunigus  šaukės. 

Mūsiškiai  didžiūnai  vis  traukės: 
Juos  stūmė  paveikęs  galingas  skaitūmo. 

Tai  ritos  nuo  kalno  akmuo. 
Nuliūdęs  Rimgaila.    Jį  rūpesčiai  ėda. 

Senajam  kariautojui  gėda. 
„Skaudu  begyventi!    Oi,  reiktu  ir  man 

Keliauti  senolių  kraštan!" 
Praslinko  slogučio  savaitės  septynios. 

Atskrido  nepaprastos  žinios, 
Brangintinos,  dyvinos:  „Muša  gudus 

Juodšarvis  didvyris  baugus. 
Koks  greitas,  koks  piktas  nedidis  būrelis! 

Kiekvienas  raitelis  —  arelis. 
Nebuvo,  nelaukei  —  čia-pat  jau  yra; 

Užpuolė  ir  drasko  —  audra! 
Tarp  jųjų  smarkiausias,  gražus,  kaip  Perkūnas, 

Jaunasis  vadovas-galiunas. 
Tik  kardą  nuleidžia  stiprioji  ranka  — 

Tai  Pykoliui  tenka  auka  .  .  . 
Nuožmus  užpuolikas  nutverti  juos  stengias  — 

Būrelis  visad  pasirengęs: 
Kaip  garas,  išnyksta  ir  slepias  miškuos  .  . 

Laukk  vėl:  kad  suduos,  tai  suduos!"  . . . 

Nušvito,  pradėjo  šypsoti  Rimgaila. 

Ir  sako  saviesiems:  „Vien  gaila, 
Kad  mes,  nerangieji,  nepadedam  jam  .  .  . 

Vėl  gaila:  nežinome,  l^am! 
Iš  kur,  kas  do  vienas  ir  kaip  jis  vadinas? 

Mums  sako:  tai  —  jaunas  vaikinas. 
Juodai  apsarvotas,  o  augštu  ūgiu. 

Gražus  .  .  .    Lyg  Mantrimą  regiu! 
Bet  ne!  juk  Mantrimas  —  bailys,  išdavikas. 

Sakyčiau  —  guduitis  koks  plikas  .  . 
O  buvo  juk  vyras!    Oi,  buvo  ranka! 

O  puolė  lenkučio  auka!  .  .  . 
Ir  senis  kariautojas  griebėsi  uso. 

Patraukė,  giliai  atsiduso. 
Tylutei  išsiveržė  lyg  atduksys  .  . 

Tečiaus  ji  širdies  neklausys! 


Aušra  raudonuoja.    Dar  miškas  tebsnaudžia. 

Sapnai  dar  stebuklus  tebaudžia. 
Mantrimo  būrelis  tebmiega  žolėj, 

Miškų  amžinųjų  gelmėj. 
Nemiega  budrioji  aplinkui  sargyba, 

Stovyklos  dabodama  ribą. 
Nemiega  vadovas;  jis  laukia  seniai, 

Kad  gimtu  pirmi  spinduliai. 
Kad  saulę  išvydusįs  dangus  nušvito,^ 

Pabudo  gyviai  po  kits-kito, 
Vėjelis  nuskrido  gaivion  tolumon. 

Garsai  susijungė  dainon: 
Tad  kėlės  Mantrimas,  nuėjo  į  girią, 

Slopindamas  dūmą  įkyrią, 

Ir  puolė  ant  žemės  .  .    Žmogus  neregės, 

Kaip  jis,  kaip  Mantrimas  kentės  .  . 
Augstokai  iškilo  į  dangų  saulutė. 

Kutenimą  mielą  pajutę. 
Pabudo  kareiviai.    Vargais  nešina, 

Atėjo  judrioji  diena. 
Nuo  žemės  Mantrimas  lėtai  atsikėlė. 

Jo  veidas  panėši  į  gėlę, 
Kuri,  neregėjus  kaitrių  spindulių. 

Išblyško  ūksmėj  tarp  žolių, 
Jo  lupos  suspaustos,  skruostai  lyg  sustingę; 

Žaibai  po  blakstėnomis  dingę; 
Dar  skausmas  tebsmaugia.   Jis  kaujas  su  juo. 

Palinko  kilnusis  stuomuo. 
Ir  veržiasi  dejas  iš  vyro  krutinės. 

Tarytum  upelis  ištvinęs: 
„Tylute,  Tylute,  mylėjau  tave 

Giliausiąja  jausmo  srove  ,  ,  , 
Vilties  įstabioji  žvaigždė  man  blizgėjo  — 

Ji  dyviną  laimę  žadėjo. 
Nun  viskas  pražuvę.    Užgeso  viltis. 

Vien  mintįs  tenai  benuskris; 
Ir  jausmas  ten  veržšis  nekaltas,  o  šiltas, 

Žiauriai  taip  likimo  nuviltas  ,  .  .  . 
Išgirski,  Augščiausias!    Jau  meilės  kitos 

Mantrimas  nebgeis  niekados! 
Ir  pirmą  tą  meilę,  kaip  rasą,  nekaltą, 

Kaip  tyrąjį  spindulį  baltą, 
Augščiausias  Valdovai,  aš  pavedu  Tau  ,  ,  . 

Kenčiu,  bet  paguosi  —  žinau!  ,  ,  . 
Tylute,  Tylute!  nebbusi  tu  mano! 

Iš  skausmo  karčiausioje  tvano 


Siunčiu  pasliutinį,  nuliūdęs,  sudie!  .  . 

Skaudu  .  .  Ei!  nutilki,  širdie! 
Tai  —  apžadas:  Dieve!  moters  nebevesiu. 

Varguos  gal  užuomaršą  rasiu. 
Gal  mirtį  sutiksiu  kovoj  .  .    Ei!  tada 

Sviesi  bus,  gaivi  valanda!" 


„Sveika  likk,  Tylute!    Mes  jojam  į  karą. 

Nerimstu  namie,  man  negera! 
Kad  tėviškė  žūva,  tesnaudžia  bailys! 

Man  Kovas  dūmas  išblaškys  .  . 
Juodajam  Areliui  mes  skrisim  į  talką. 

Kam  vienas  sunkybę  jis  velka! 
Širdis  stigavoja:  Mantrimas  tai  bus! 

Matyti  darbuos  jo  nagus!  .  .  . 
Bet  jis  —  išdavikas,  tikybą  paniekęs; 

Beg  butu  jis  gudą  mums  pliekęs? 
Sugausime  arą!    Sugrįšim  su  juo! 

Laukk  mūsų,  kaip  stos  tik  ruduo." 
Tylutė  tai  rausta,  tai  vėlei  išbąla. 

Ar  tiesą  ji  girdi,  ar  melą, 
Kurį  sugalvojo  tėvutis,  kad  jai 

Ištrykštu  širdy  spinduliai?  .  . 
Giliai  užsimąsčius,  prie  lango  ji  stovi  .  . 

Kareiviai  jau  joja  per  griovį. 
„Keliaukit  laimingai!   Sugrįškit  greičiau!  , 

Nerimstu  —  nelaimės  bijau." 


„Mus  apsiautė  priešas..  Ką  veiksim,  vadovai?!" 
—  „Juk  kardą  mes  turime  kovai? 

Juk  priešo  jieskojom?   Tat  ašen  džiaugiuos: 

Jie  —  mus,  mes  žudysime  juos!" 
ir  senis  Rimgaila  sau  barzdą  paglostė, 

Ir  šypso.    „Jųs,  priešai,  žinoste, 
Jog  mūsų  tėvynėj  gynėjų  gana!  .  . 

Linksma  bus  puota,  kruvina!"  .  .  . 
Ir  stovi,  nutilus,  giria  šimtametė, 

Tarytumei,  priešą  pamatė 
Ir,  kvapą  užtraukusi,  laukia  —  tuoj  griaus! 

Jai  liūdna,  nes  gaila  žmogaus  .  .  . 
Ir  griovė!    Šventajam  miškų  tankumyne 

Griausmais  suskambėjo  „Tėvyne!" 
„Dievai,  neapleiskit!"   „Kapokim!"  „Narsiau!" 

„Pražūsi!"    „Ar  kliuvo?!"    „Ir  tau!!" 
Nuožmieji  klyksmai  lyg  audron  susilieja, 

Per  mišką  nugąsdintą  skrieja; 
Ir  žemė  dejuoja.    Baisus  žvangesys 

Nebetelpa  priešų  ausys'. 
Pailsę,  apkurtę,  užmiršo  jie  viską; 

Bemato,  kaip  ginklai  jiems  tviska. 
Kad  kįla  ir  leidžias;  kaip  šmiža  veidai, 

Kad  puola  ir  maišos  būriai  .  .  . 
Rimgailos  vyružiai  kaip  liūtai  kovoja; 

Jie  rusų  daugumo  neboja; 
Bet  silpsta.    Jų  rankos  greit  ginklą  paleis. 

Suguls  jie  po  medžiais  žaliais  .  . 
Ir  sako  Rimgailai  senasis  Barsukas: 

„Tuoj  krisiu  .  .   Galva  jau  man  sukas  . . 
Ir  tujen,  valdovai.    Man  gaila  tavęs! 

Kas  liūtus  iš  mūšio  išves?" 
—  „Išeis  jie  ir  patis!    Ei,  žino  jie  kelią! 

Brangina  Augščiausiojo  valią! 


U 

i        Per  mirtį  .  .    Tat  žukime,  broliai,  visi!! 
Ą  Didvyriams  mirtis  nebaisi!" 

H        Ir  žūva  lietuvių  levai  po  kits-kito. 
ū  Narsusis  Barsukas  jau  krito  .  .  . 

jj        Bet  kas  atsitiko?    Koks  priešas  baisus  'į 

'^'                 Užpuolė  iŠ  šono  gudus?  Ą 

p.         Urnai,  nusiminę,  i  skiltis  jie  sklaidos  .  .  ^' 

6                  Kaip  nyksta  jų  saujos  palaidos!  įj 

Q        „Juodasis  Arelis!"  girdėties  balsai.  įj 

Rimgailos  nušvito  veidai.  ^ 

Tarytum  atgimęs,  su  priešais  jis  kaujas  .  .  ų 

Tik  kirtis  —  ant  veido  jau  kraujas  .  .  'Jj 

Už  gerklę  nutvėrė  galinga  ranka  ...  U 

„Likk,  mano  tėvyne,  sveika!"  ...  ^ 
„Laikykis,  Rimgaila!"  ...    Ir  rusų  raitelis 

Atšoko.    „Juodasis  Arelis"  .  .  . 

Ir  puolė  ant  jojo,  su  juo  ir  kiti,  'Ą 

Tarytum,  vilkai  sužeisti  ...  ^ 

U 

Kad  senis  Rimgaila  žolėj  atsigavo,  Ū. 

Jau  vakaro  vėjas  dejavo,  ^^■ 

Saulutė  jau  leidos.    Ramu  ir  vėsu. 

Jis  stebis:  „Kame  aš  esu?"  ū 

Urnai,  atsiminęs,  jis  kelties  mėgina; 

Bet  tarnas,  prišokęs,  jam  gina: 
„Gulėki,  valdovai!    Dar  kelt  negali!  m 

Žaizda  .  .  .    Bet  jinai  negili"  ...  'ų 


t,^- 


„Kur  dingo  mūsiškiai?"   Rimgaila  jo  klausia. 

—  „Nabaštikams  duobę  jie  rausia." 
„O  rusai?"  —  „Pabėgo."  „Kaip  aš  išlikau?" 

—  „Mantrimas"...  „Mantrimas?  Aiškiau!!" 

B 

—  Juk  Gudą  paveikti  jisai  mums  padėjo"  .  .  . 

„Ei!   liaukis  kalbėjęs  ant  vėjo! 
Juk  Juodąjį  Arą  minėjo  gudai!" 

—  „Minėjo.    Mantrimas  tatai!" 

„O  jis  .  .  .  ar  sugrįžo?  ...    O  gal  neišliko?" 

—  „Didvyrį  nelaimė  sutiko: 

Jis  sužeistas  puolė  kovoj  su  keliais  .  .  . 

Begu  jį  mirtis  bepaleis?"  .  .  . 
„O  kas  gi  mane  nuo  mirties  išvadavo?" 

—  „Mantrimas."    Tyliai  sudejavo 
Žilasis  Rimgaila.    „Man  lazdą  paduok! 

Kur  dėjote  jį?  .  .    Trimituok!" 
Aštrieji  garsai  išsisklaidė  po  girią, 

Teriojimą  pertraukti  spiria; 
Ir  karžygiai  grįžta,  bet  grįžta  liūdni: 

Be  Juodojo  Aro,  vieni  .  . 
Po  ąžalu  guli  didvyris  be  žado. 

Sustingęs  jo  veidas,  lyg  ledo. 
Galva  apvyniota  skara  kruvina  .  . 

Jis  mirs  gal,  kad  baigsis  diena. 
Kareiviai  aplinkui,  nutilę,  sustoja 

Ir  skaudžiąją  dūmą  dumoja. 
Rimgailai  nulinkus  žiloji  galva. 

Jis  kenčia;  jo  sieloj  kova. 
Tarytum  į  mieląjį  sūnų  ir  draugą 

Jis  žiuri  —  ir  gailestis  auga; 
Dūmoja  .  .  .    Urnai  jis  suriko  tarnams: 

„I  kelią,  pilin,  kad  sutems!" 


Pažadino  saulė  lipšniai  veversėlį 
Tylutė  savam  kambarėly 

Prie  lango  jau  sėdi,  kaip  sargas,  budri. 

Kanliino  sapnai  negeri. 
Parneš  gal  iš  miško  kas  žinią  nejaukią. 

Mergaitė,  drebėdama,  laukia  .  .  . 
Tik  krūpteli:  krito  nuo  bokšto  žinia: 

„Ateina  ginkluota  minia." 
Piliečiai,  kaip  vienas,  iš  miego  pakirdo. 

„Mūsiškiai!"  ūmai  pasigirdo. 
Nelaimę  jie  nešas,  ar  laimė  šviesi 

Juos  lydi?    Nerimsta  visi. 
Tylutė  akim  jau  tėvelį  atrado. 

Nejoja  Mantrimas  gret  vado  .  .  . 
Perkūnai!  kiek  nešasi  jie  sužeistų! 

Gal  bus  ir  Mantrimas  tarp  jų  .  . 
Įjojo  būrys  nudulkėjęs  į  kiemą, 

Tarytumei  snieginas  žiemą. 
Nubėgo  Tylutė  žemyn  tekina. 

„Tėvuti!   aš  jau  nebviena!" 
Rimgaila  bučiuoja  jos  baltąją  kaktą 

Ir  sako:  „Dukryte,  duokš  raktą! 
Greičiau  reiks  Mantrimas  įnešt  kambarin  .  . . 

Tu,  Sabali,  liaukis!   šalin!" 
Subruzdo  tarnai  —  sužeistuosius  nešioja. 

Tylutė  jų  darbą  daboja. 
Visur  ji  paskumba,  lengvutė,  vikri. 

Tvarka  —  padėjėjai  geri. 
Pabaigusi  triūsą  ir  permainius  rūbą. 

Pas  mylimą  tėvą  ji  skuba, 
Kurs,  mėsą  užgėręs  tirštu  alupii. 

Dūmoja:  „Pavargęs  esmi  .  . 
Reiks  gulti"  .  .  .   Pamatęs  atbėgant  dukrytę: 

„Kodėl  taip  veideliai  nuvytę, 


^s;?cs;?o^^S5^ 

Kodėl  taip  išbalę?"  jos  klausia:  „sirgai?" 

Prie  darbo  dabar  pavargai? 
O  tų  sužeistųjų  turėsi  nemaža! 

Kareiviai  iš  musio  dar  veža! 
Tiktai  tu  Mantrimą  labiausiai  dabok! 

Juodasis  tai  Aras!    Žinok, 
Jis  vakar  mane  nuo  mirties  išvadavo, 

Aukodamas  gyvastį  savo. 
Tiek  kaltas  esu  jam!    Jį  taip  užgavau! 

Atlygink!    Jį  pavedu  tau! 


Kaip  gintaro  aiškus  karoliai  dienelės. 

Pagijęs,  Mantrimas  jau  kelias. 
Šviesos  vandenyno  pilis  užlieta. 

Kaip  atilsis,  šypso  gamta. 
Tylutė,  nuliūdusi,  žiuri  pro  langą. 

Tylu.    Vien  kardai  kur  sužvanga, 
Sužvengia  žirgai,  ar  juokų  klegesys 

Atsiduria  josios  ausys'. 
Giliai  užsimąsčius,  ji  žiuri  per  girią 

į  tolį,  kur  visa  apmirę. 
Jai  rodos,  iš  liūdesio  mirs  jos  širdis  — 

[  tolį  ji  spinduliu  skris!  .  .  . 
Priims  ją  Praamžis,  dukrytę  pažinęs. 

Išblankę,  nutils  jos  kankynės  .  .  . 
Ei!  karčios  tos  kančios!    Širdis  kruvina  . 

Ei,  meile!   skaudi  ji,  liūdna  .  . 
Kad  tėvas  Mantrimą  pilin  pargabeno, 

Tylutė  iš  liūdesio  tvano 
Nušvitus  iškilo,  linksma,  kaip  aušra: 

Viltis  jai  žibėjo  tikra. 


Išgys  jos  Mantrimas  —  širdis  stigavojos 

Neveltu  ji  laukė  juk  jojo! 
„Dabar  jį  globosiu!    Dabar  gyvenu!" 

Ir  palietė  laimė  sparnu: 
Pagijęs,  Mantrimas  jai  ačiū  pasakė. 

Oi,  kaip  jos  širdelė  tad  plakė!  ■ 
Suspaudė  jos  ranką  . .  Toks  balsas  švelnus  .  . 

Užmiršo  Tylutė  skausmus. 
Skaisčiausiai  pražydo  veidai  jos  įkaitę. 

Bet  laukia,  dar  laukia  mergaitė: 
Kuomet  jis  tą  dyviną  „myliu"  ištars? 

Oi!  laimės  dangus  atsivers!  .  . 
Bet  dienos  praskrieja,  kaip  tas  paukštužėlis, 

Išnyksta,  lyg  pilkas  šešėlis  .  . 
Brangusis  vis  eina  liudnyn  ir  liudnyn. 

Jos  sieloj  žaizda  vis  gilyn  .  . 
Jautriąja  širdim  jau  seniai  ji  suprato: 

Drugys  paslaptingas  jį  krato. 
Jis  kenčia,  kovoja;  ir  slepia  kaž-ką 

Jo  lupos,  dejuot  nemoką  .  . 
ir  verkia,  sutikusi  sopulio  bangą, 

Tylutė,  ir  žiuri  pro  langą: 
Šviesos  vandenyno  pilis  užlieta; 

Kaip  atilsis,  šypso  gamta. 


Rimgaila  kukliai  su  saviškiais  puotauja. 

Gėrimai  gainioja  jiems  kraują. 
Veidai  jų  užkaitę,  plaukai  jų  drėgni. 

Bučiuojasi  sėbrai  seni. 
Kaip  blizga  jų  akįs!    O  linksmos  jų  kalbos! 

Žodeliai  lakioia,  Ivg  dalbos. 

Kas  džiaugsis,  kam  kliūna!   Kvatojas  kiti. 

Taip  gera!   Juokai  nepikti. 
Ir  stojas  Rimgaila,  laikydamas  ragą; 

O  akis,  kaip  balanos,  dega  .  . 
Sudrožęs  su  kumsčia  į  skobnį,  „Draugai! 

Klausykite!"  taria  jisai: 
„Jus  atmenat,  kaip  as  paniekiau  Mantrimą  . . . 

Man  gaila,  kad  pyktis  net  ima! 
Kas  drįstu  sakyti:  Mantrimas  bailys"  .  .  . 

—  „Tegul,  na,  tegul  pasakys!!" 
„Jųs  žinot,  kaip  brangiąją  tėviškę  gynė  .  . 

Ar  myli  labiau  kas  tėvynę?!" 
—„Kas  bus  toks  begėdis?!  Kas  girties  taip  drįs?! 

Tai  —  niekšas,  tai  butu  kvailys!!" 
„Tečiaus  tas  Mantrimas,  nelaimė,krik5Čionis"... 

Nutilo  ir  klausos  dvarionįs  .  .  . 
„Bet  kas  is  mūsiškių,  kaip  jis,  pasielys?! 

Kas  jį,  tą  krikščionį  nusmelks?! 
As  jįjį  paniekiau;  jis  kaip  užmokėjo? 

Ne!   Ryžkitės!   Mano  gynėjo 
Sveikatą  as  gersiu!    Kas  gers  su  manim?" 

—  „Visi  visada  su  tavim!!" 


Pro  langą  įspindus,  saulutė  prikėlė 

Tylutę,  tą  dyviną  gėlę, 
Ir  juokias,  bučiuoja  jos  veidą,  rankas. 

Aukoja  jai  aukso  bangas  .  .  . 
Mergajtė,  jaunutę  Rožytę  pasaukus, 

Sukuodina  gintaro  plaukus. 
Pati  užsimąsčius.    Tamsi  jos  durna, 

Tarytum  miškų  giluma  .  .  . 

)rangiau5ios 
Galop  prasidrąsinus,  taria:  „Panyte"  .  .  . 

—  „Ko  nori,  geroji  Rožyte?" 
„Ar  veikiai  apleis  mus  garbusis  svetys?" 

—  „Kad  reiks,  jis  tada  pasakys." 
Rožytė  nuraudo.    Neiškenčia  vėlei: 

„Kad  skaistus  žydri  kaspinėliai! 
Brangioji  panyte!  pritinka  jie  tau! 

Gėrėsis  Mantrimas,  manau." 
—  „Mantrimas  —  ne  tujen,"  Tylutė  atsakė. 

Nutilo  jauna  žaižarakė. 
Tylutė  giliai  atsiduso  slapta; 

Vėl  tyli,  liūdna  ir  rimta. 
Rožytė  nerimsta:  „Juokingos  tos  draugės! 

Lyg  butu  joms  gimęs  ir  augęs  — 
Jos  myli  Mantrimą.    Kad  jis  išvažiuos, 

Jos  verks  .  .    O  ir  ašen  gailiuos! 
Mantrimas  toks  mielas,  gražus  toks  ir  geras! 

Narsiausias  tai  vyras!    Tai  —  aras! 
Ką  sako  kareiviai!    Kaip  garbina  jį! 

Dyvai!    Juk  ir  jie  bemylį! 
Tiktai ...  jis  —  krikščionis,  girdėti  man  teko . . 

Bet  ko  tie  niekkalbiai  nesako! 
Tečiaus  ir  krikščionis  blogi  ne  visi  .  .  . 

Panyte,  laiminga  esi! 
Jis  myli  .  .  .    Kad  sužeistas  butu  nebuvęs, 

Gal  butu  jau  veikiai  vestuvės?  .  .  . 

Oi!  kas  pasidarė?   Panyte!   lias  tau?" 

—  „Išeik!    Tuoj  praeis  .  .    Nežinau' 


„Jos  giria,  jos  garbina  mano  likimą! 
Jos  kilnųjį  myli  Mantrimą! 

Ei!   skaistųjį  karžygį  myliu  ir  as  .  .  . 
y  Bet  ką  man  ta  meilė  atneš? 

P         Ar  neviltį  karčią,  ar  laimę  saldžiausią? 
p  Kaip  kenčia,  kaip  kenčia,  kas  klausia! . 

M        Taip  baimė  slopina!   Taip  širdžiai  skaudu! 
įO|  Ji  meilės  kankinas  badu." 

P        Diena,  kaip  slogutis,  slopi  ir  vienoda. 
'^'  Tylutė  po  senąjį  sodą 

h'       Tyliai  vaikštinėja.    Šešėlis  —  kančia 
(Cj  Nuo  jos  neatstoja  ir  čia. 

f\         Lengviau  čia  kentėti.    Lipšniai  glamonėja 
^'         ^        Ramybė  ir  švelnina  deją. 
1^        Čia  niekas  nemato.    Čia  verkti  meiliaus. 
iO  Čia  siela  apsnus,  nebejaus  .  . 

r^         Prie  sienos  atradusi  paslėptą  suolą, 
p;  Tylutė,  nuvargus,  jin  puola 

y         Ir  tyli,  ir  laukia,  užmerkus  akis: 
I  Gal  mintįs  tamsybėn  nuskris  .  .  . 

■-■         Vėjelis  šakas  maloningai  linguoja. 
pi  Už  sienos  kaž-kas  šnekučiuoja. 

[;5         Tylutė  suprato:  Mantrimo  tarnai; 
į  Jį  mini.    Atgijo  jinai. 

^!         Su  tėvo  kareiviais  jie  draugiškai  šneka; 
Ką  giria,  ką  peikia,  ką  plaka. 

Ir  girdi  Tylutė:  „Tai  sakote  jųs, 
Jog  kitas  čia  vėjas  papus! 


y 

Mantrimas  —  krikščionis;  išvers  ir  Rimgailą ' 

—  „Tai  —  niekai!  Atrado  jis  kvailą!"  ... 
„O  gal  istikrųjų?    Ar  bloga  tai  bus? 

Mantrimas  gi  —  vyras  šaunus!" 

—  „Matyti,  tas  mokslas  ne  toks  jau  netikęs! 

Nebūtu  krikščioniu  palikęs 
Kilnusis  didvyris"  .  .  .    „Vyruži,  tylėk! 
Išgirs  tau  vaidilos!   žiūrėk!" 

—  „O  tau  tik  vaidilos!  Tik  čiauški,  it  špokas!" 

„Vyručiai!  man  matos,  keistokas 
Naujasis  tas  mokslas!    Kareivis  esmi, 

Galvoju  visad  širdimi. 
Kad  žmonės  užgauna  —  na,  pyktis  tad  ima. 

Rimgaila  užgavo  Mantrimą; 
O  šis  ar  supyko?   Ar  kirto  ausin? 

Ramiausiai  paėjo  šalin!  .  . 
Ei!  man  kad  kas  butu  sudrožęs  į  ausį! 

Vienam  nebgyvent!   Ko  beklausi!  .  . 
O  jis  atsitraukė,  tarytum  bailys  .  .  . 

Tai  netelpa  mano  mintys'!" 

—  „Kad  kunigas  buvo  beveik  jau  pražuvęs 

ir  butu,  lyg  medis  papuvęs, 
Pavirtęs  ant  žemės;  kad  juokės  mirtis 

Ir  džiaugėsi  rusų  vytis: 
Kas  vargšą  išgelbėjo?   Mūsų  vadovas! 

Dyvai!   Teatleidžia  jam  Kovas, 
Kad  kerštą  užmiršo!   Kas  tai  besupras? 

Silpnesnė  širdis  už  rankas!" 
„Gal  liepė  taip  jojo  tikėjimas  naujas"  .  .  . 

—  „Tai  kvailas!"  „Bet  vadas  kaip  kaujas! 
Geresnio  už  Arą  nerasime  mes, 

Apėję  pasaulio  žemes!" 

—  „Turėsime  poną  ir  saunų,  ir  dorą"  .  .  . 

—  „Vyručiai,  bus  dyvina  pora! 
Juk  kunigaikštytė  tai  —  Milda  pati!"  .  .  . 

—  „Bus  pora?   Kokie  jųs  greiti!" 
-„Bus  veikiai  vestuvės"..-  „Kas  žino,  kas  žino? 

1  pokylį  dar  nevadino! 
O  mūsų  Arelis  plasnoja  sparnais  — 

išlėksime  savo  keliais: 
Ko  sėdit,  it  deivės,  kvailai  išsišiepę? 

Kelionėn  jau  ruošties  mums  liepė"  .  .  . 
Tylutė  daugiau  nebgirdėjo  .  .  .    Sudie! 

Sudie,  dyvinoji  viltie!  .  .  . 
Diena,  kaip  svajonė.    Tyliai  glamonėjas 

Su  lapais  užklydusis  vėjas. 
Rami  sventinyčia  sode  sename. 

Gėlelės  grožėjas  ūksme  ,  . 


Saulutė  pakilusi  žvalgos  per  girią. 

Beržukai  gelsvi,  lyg  nuvirę; 
Apsnūdusios  šakos;  lapeliai  drėgni. 

Vėsu,  kad  į  gelmę  eini. 
Pro  tarpus  matyti  nušvitusį  bokštą. 

Išplaukti  per  miglą  jis  trokšta. 
Ir  storosios  sienos  netrukus  nušvis, 

Kad  rūkas  tirštasis  nukris. 
Mantrimas  tai  žiuri  į  miegančią  pilį. 

Kaip  laimės  lizdelį  ją  myli; 
Karstai  ją  prispaustu  prie  savo  širdies 

Vardan  dyvinos  praeities. 
Vai,  mielos  dienelės!   kodėl  jau  praėjot? 

Ar  laimės  bėdnam  pavydėjot? 

Primint  gal  norėjot:  ta  laimė  tuščia! 

Ei!  metas  tau  bėgti  iš  čia! 
Palus  tas  švelnutis  bežydintis  linas. 

Matai  —  mylimoji  kankinas. 
Kam  širdį  nekaltą,  beširdi,  žudai, 

Kaip  žudo  paukštytę  vaikai! 
Reikėjo  jos  meilę  švelniai  nuslopinti, 

Užtemdyt  bešvintančią  mintį. 
Tu,  džiaugsmo  užburtas,  tylėjai,  tęseis 

Eik  savo  liūdnaisiais  keliais! 
Ne  tau  tas  žiedelis,  tas  dyvinas  žydi. 

Kutendamas  alkaną  vydį! 
Pats  išsižadėjai.    Jis  žydi  neb  tau! 

I  juodąjį  tolį  greičiau! 
Ir  žiuri  Mantrimas  į  kilniąją  pilį. 

Lyg  meldžias,  nušvitusi,  tyli  .  . 
Karštai  ją  prispaustu  prie  savo  širdies 

Vardan  dyvinos  praeities! 


„Brangusis  Mantrimai,  ar  sveikas?  ar  tvirtas? 

Ko  liūdnas?  .  .    Ei!   vaistas  ištirtas 
Nuo  piktojo  liūdesio  —  skrist  į  laukus! 

Gerai?    Ar  balnoti  žirgus?" 
—  „Gerai,  kunigaikšti! . .  Paskuojį  tai  kartą" . . . 

—  „Ar  matėt  vaikiną  nebartą!  .  . 
Tai  senis!   Kaip  krivė  sėdės  kambary! 
P  Tai  vyrai,  vien  snausti  norį!" 

^         —  „Oi  ne,  kunigaikšti!   Tik  aš  netingėsiu! 
įi         ^        Nemėgstu  nedarbo  puvėsių! 
M         Čia  kitas  dalykas:  apleidu  jau  jus"  .  .  . 
fį  Ir  balsas  nutruko  graudus. 

—  „T^ip  greitai!"  nustebęs  Rimgaila  susuko: 

„Oi  ne!  neisleisim  vaikiuko!" 
Mantrimas  balsu  jam  atsakė  tyliu: 

„Pas  jus  pasilikt  nebgaliu!" 
-„Kodėl  gi,  brangusis  drauguži?"-„Del  meilės" 

Rimgaila,  tarytum  apkvailęs, 
Nutilo  ir  žiuri,  išplėtęs  akis, 

Lyg  klaustu,  ką  dar  pasakys  .  . 
„Paaiškinsiu  visa.    Aš  myliu  Tylutę, 

Lyg  dyviną  laimės  saulutę. 
Lyg  kilnią  svajonę,  lyg  garbę,  kovas"  .  .  . 

—  „Brangusis  vaikeli,  tai  kas? 
Dėlto  tik  nebėgsi  nuo  mūsų,  tikiuosi! 

Ką?   senąjį  draugą  paguosi? 

Kas  bėga  nuo  meilės?   Brangi  mergina 

Tikriausiai  bus  tavo  žmona!" 

—  „Deja!  aš  tos  laimės  esu  jau  netekęs!"  .  . . 

Lyg  opią  teisybę  susekęs. 
Nuraudo  Rimgaila.    „Tai  skauda  dar  tau, 

Kad  syki  tave  užgavau? 
Bet  ašen  gailiuosi!    Meldžiu  man  atleisti!" 

—  „Valdovai!    nedrįsčiau  ir  geisti!  .  , 
Meldžiu  nebminėti  karčiosios  dienos! 

Tikėk:  nepykau  niekadosf 
Širdies  man  nebgildink,  garbusis  Globėjau! 

Aš  laimės  jau  išsižadėjau. 
Ir  pats  nežinojau,  ką  Dievui  žadu  .  .  . 

Bet  buvo  tamsu  ir  skaudu!  .  .  . 
Brangiajam  Valdovui  parodyti  reikia 

Tą  kruviną  širdį  palaikę: 
Joj  apžadas  gimė,  girdėjo  dangus: 

Nebvesiu,  kol  gyvas.    Taip  bus! 


Ano]  valandoj  tai  išrodė  geriausia  — 

Juk  neviltis  kapą  sau  rausia! 
Maniau,  jog  laimužė  pagrįžt  nebgalės, 

Jog  meilės  nebskinsiu  gėlės! 
Kad  bučiau  žinojęs!    kad  bučiau  žinojęs!  . 

Dabar  nebsiliausiu  vaitojęs! 
Bet  ką  gi?   Opiausioji  sieloj  žaizda 

Juk  jau  nebužgys  niekada! 
Tečiaus  aš  mylėsiu,  lyg  laimę,  tą  žaizdą: 

Primins  ji  man  brangųjį  vaizdą  .  .  . 
Jinai  bus  valdovė  manosios  širdies. 

Lig  ranką  mirtis  man  išties!  .  .  . 
Atvėriau  sukruvintą  širdį  palaikę; 

Matei  jos  nelaimę  besaikę; 
Dabar  pripažinsi,  jog  aš  privalau 

Apleisti  tą  pilį  tuojau. 
Man  apžadas  šventas.    Aš  žodį  laikysiu! 

Aš  laimei  sudie  pasakysiu! 
Atleiskit!   O  mano  mergaitei  brangiai. 

Valdovai,  paaiškinkit  tai!"  ,  .  . 
Rimgaila  dūmoja  .  .  .    Pakirdęs,  jam  sako: 

„Tai  smūgis  šiandieną  man  teko! 
Sugriovė  jis  mano  skaisčiausias  viltis! 

Liūdna  ir  tamsi  ateitis  .  .  . 
Bet  ką  gi?  Tu  —  vyras!  Turiu  tai  pagirti!  . 

Na,  lauksiu,  pasveikinsiu  mirtį! 
Tylutė  —  žibutė;  ji  veikiai  nudžius. 

Garbė  tau  užuomarša  bus"  .  .  . 
Nutilo  Rimgaila  ir  galvą  nuleidė. 

Taip!  šilumą  šaltis  išsklaidė! 


Po  laimės  dienelių  užstojo  ruduo! 
Kiek  liūdesio  eina  su  juo! 


Prie  aržuolo  seno  balta  lelijėlė. 

Rimgaila  tai,  dukterj-gėlę 
Priglaudęs  prie  savo  krutinės  plačios, 

Dūmoja.    Ragauja  kančios. 
Tylutės  jausmai  lyg  apmirę.     Negali 

Net  verkti.    Tik  slepia  veidelį 
Prie  mylimo  tėvo  krutinės  plačios. 

Lyg  geistu  išvengti  kančios. 
Bet  veltu:  jau  sieloj  žiauri  suirutė, 

ir  skausmas  jau  trauko  Tylutę, 
Lyg  sergančią  auką  nuožmusis  drugys. 

Bet  sausa  mergaitės  akys'. 
Ir  sako  jai  tėvas  balsu  sopulingu: 

„Oi!    mudu  labai  nelaimingu! 
Brangioji  dukryte!   man  gaila  tavęs!  .  .  . 

Kuomet  sopulys  tas  užges?! 
Bet  ką  padarysi?    Praamžis  taip  sprendė; 

Ištirti  nelaime  pabandė. 
Kentėsio.    Nelengva,  likimas  kol  plaks. 

Ištversio!    Jiegų  juk  pakaks! 
Tvirta  buk.  Tylute:  tu  —  atžala  mano! 

Nevienas  kančioj  juk  gyveno, 
O  puikiai  ištvėrė,  o  nuveikė  ją. 

Net  moters,  kovos  taip  biją! 
Ką  veiksi!    Mantrimas  pats  kenčia  begalo! 

Bet  apžadą  gerbti  privalo. 
Tai  —  gerbiamo  vyro  šventa  pareiga. 

Nors  sektu  kankynė  ilga! 


C^5X^5X^X^3 

Ir  kenčia  varguolis:  galingai  jis  myli 

Tą  mano  gėlelę;  bet  tyli, 
Tau  nieko  nesako;  bet  sakės  jis  man  .  .  . 

Gerasis,  kaip  kenčia  jis  ten!" 
Ir  stojas  Tylutė,  kilniai  išsitiesus. 

Jos  skruostus  išblyškusius,  liesus 
Užliejo  sujudusio  kraujo  vilnis. 

Liepsna  sublizgėjo  akis. 
Tylutė  sušuko:  Jis  kenčia?    Juokiuosi! 

Tikėjime,  jįjį  paguosi! 
Tikėjime  kvailas!   aš  keikiu  tave! 

Aš  keikiu  tą  meilę,  save!"  .  .  , 
—  „Nutilki,  brangioji!  Nurimk,  dukterėle!" 

Ir  ranką  Rimgaila  pakėlė. 
Ir  deda  ant  vaiko  brangiosios  galvos  — 

Iš  skausmo  drebėti  nustos  .  .  . 
„Mantrimo  tikėjimas,  tavo  prakeiktas, 

Dukrele,  nekvailas  tai  daiktas! 
Ir  mus  gal  pavergs  ne  šiandieną  —  ryto. 

Tylute,  nekeikki  tu  jo! 
Veizėk,  jis  Mantrimui  stebuklų  padarė  — 

Galybės  jam  suteikė  marę! 
Dar  priešą  paveikti  —  ir  aš  sutinku  .  . 

Bet  pagiežą,  meilę  —  sunku!"  .  .  . 
Čia  pajiegos  lūžo  —  pravirko  varguolė; 

[  glėbį  tėveliui  ji  puolė; 
Vaitoja  krūtinė,  skausmą  suremta  .  .  . 

Kančios  valanda!  ji  šventa! 


Šiandieną!  .  .   Tylutė  savajam  bokštely 
Mantrimo  sulaukti  negali. 

šiandieną  didvyris  sudie  pasakys  .  . 

Ir  pervėrė  ją  sopulys. 
Bet  žingsniai  girdėti  .  .  Brangusis  tai  kopia  .. — 

Sugildins  tą  žaizdą  jos  opią. 
Atsiveria  durįs  —    ir  jis  kambary. 

Ji  stovi  liūdna  vidury; 
Ji  dreba  ir  džiaugias,  ir  kenčia,    ir  laukia  .  . 

Jis  pertraukė  tylą  nejaukią: 
„Kaip  liūdna  man  tarti  tą  skaudų  sudie. 

Tu  mano  brangįoji  širdie! 
Bet  reikia  pradrįsti!  Šiandieną  išjoju  — 

Apleidžiu  tą  tylųjį  rojų  .  . 
Taip  buvo  man  gera!»  Nebbus  niekada! 

Karti  ateitis  ir  juoda! 
Ką  veiksi?!   Taip  reikia!   Tavęs  nebregėsiu. 

Nelengva.    Per  amžių  kentėsiu! 
Kasdieną  pasilgusi  mano  mintis 

I  brangiąją  pilį  nuskris! 
Bet  grįžt  nebgalėsiu.    Atleisk  man,  Tylute!" 

Lengviausias  tarytumei  putė 
Vėjelis,  tyliai  taip  atsakė  jinai: 

„Nekaltas  esi  —  pats  žinai!" 
Tų  žodžių  Mantrimui  tečiaus  nepakanka: 

Jis  paėmė  šaltąją  ranką  fO! 

Ir  žiuri  į  veidą  —  toks  šaltas,  ramus  ...  ^, 

Jis  spaudžia  švelniuosius  pirštus:  U 

Bet  jam  neatsako  ranka,  lyg  apmirus;  O 

Gražioji  galvelė  nusvirus.  [Q] 

Ir  tyli,  paskendus  kančioj,  mergina  .  .  . 

Gana  sopulių,  jau  gana! 
Skubiai  apsisukęs,  Mantrimas  išėjo. 

Jo  žingsniai  trumpai  teskambėjo;  E 

D) I 

Nutilo.    Jinai  sudejavo  tada: 

„Nebgrįs  jau,  nebgrįš  niekada!" 
Lipšniai  geltonuoja  lapeliai  pabirę  .  .  . 

Mantrimas  Įjoja  į  girią. 
Tylutė  juo  seka  godžiai  akimis  .  . 

Tai  skrenda  šalin  ir  viltisi  .... 
Ilgai  ji  žiurėjo  į  brangiąją  vietą, 

Šviesos  auksavarsės  užlietą, 
Kur  dingo  tarp  medžių  paveikslas  kilnus 

Vėjelis  ten  drasko  lapus  .  .  . 


Mantrimas  tarytum  pavargęs  artojas. 

Jo  žirgas  vos  pavelka  kojas. 
Nulinkusi  bėrio  gražioji  galva. 

Akis  nežaibuoja  juosva. 
Jo  viešpats  skausmingąją  dūmą  dūmoja; 

Bet  siela  daugiau  nebvaitoja; 
Pavargus,  apmirus,  paskendo  tyloj; 

Nebboja,  kas  laukia  rytoj  .  . 
O  miškas  pageltęs  toks  mielas,  toks  šiltas! 

Kelelis,  tarytumei  tiltas, 
Apklotas,  lyg  aukso  keistais  pinigais. 

Judriaisiais  lapeliais  gelsvais. 
Pro  margas  viršūnes  matyti  mėlynę. 

Ruduo  jos  melsvumą  nutrynė. 
Ji  šypso,  pailsus,  išblyškus,  graži. 

Gelmėj  debesėliai  maži. 
Dar  retos  girdėti  paukštyčių  giesmelės. 

Vėjukas  lakioja,  sušalęs  .  .  . 
Tyliai  užsimąsčius  gražioji  diena. 

Nors  glosto,  ramina  —  liūdna. 


35 


3:o?;s;ss'3:::s^o^s: 


Tarytum  iš  slopiojo  miego  pakirdęs, 

Gyvenimo  baisą  išgirdęs, 
Mantrimas  sau  kalstą  patrynė  ranka. 

„Skausminga  tai  buvo  auka! 
Nuo  mano  krutinės  lyg  kalnas  nukrito. 

Drebėdamas,  laukdavau  ryto. 
„Begu?"  abejodavo  siela  baugi  .  . 

Žengiau.    Tu,  Augsčiausias,  regi! 
Žengiau  —  nebegrįšiu.    Sugrioviau  ir  tiltą. 

Sukruvinau  širdi  nuviltą  ,  . 
Gilioji  žaizda  nežinau  beg  užgys? 

O  laimės  troškimo  drugys? 
Tik  Dievas  išrautu  tą  slaptąjį  diegą, 

Kurio  stebuklingąją  jiegą 
Pažįsta  nuo  amžių  visa  žmonija  .  .  . 

Ir  asen  pažįstu,  deja! 
Oi,  laimės  aš  trokštu!   Kaip  žiedas  prie  kelio 

Rasos  maloniausio  lašelio! 
O  laimė  —  Tylutė!   Kur  dingsiu  be  jos! 

Oi,  ne!   nepakelsiu  kančios! 
Ei,  grįžti,  vien  grįžti!  .  .  Va,  bokštas  dar  matos. 

Jie  džiaugtus.    Nebūtu  sarmatos  .  . 
Koks  bučiau  laimingas!  .  .    Bet  ne!  nevaliai 

Va,  žodis  svajonių  gale! 
Tas  žodis  galingas,  kaip  žaibas  man  tviska  . . 

Taip!    Dievui  pašvęsiu  aš  viską: 
Ir  laimę,  ir  kančią!  .  .  Greičiau  tik  šalin! 

Žiūrėkim  šalton  ateitin!  .  .  . 
Kaip  viskas  ūmai  ir  žiauriai  atsimainė! 

Brangioji,  į  šviesią  buveinę 
Nebgrįšiu  prie  laimės  šaltinio  daugiau! 

Brangioji,  sudiev  tau  sakau!" 


Tai  taręs,  į  tolumą  žvilgsnį  jis  metė, 
Išsitiesė,  skausmą  nukratė 

Ir  žirgą  suspaudė  aštriais  pentinais  . 
O  saulė  jau  greit  nusileis. 


Ruduo^  auksaspalvis  į  praeitį  linksta. 

Šiltoji  grožybė  jau  dingsta. 
Dienelės  nuliūdę.    Gražioji  auka! 

Pakilus  jau  šalčio  ranka. 
Bet  ramios  tos  dienos,  nes  mįrt  pasirengę, 

Ir  tyli,  šviesa  apsidengę  .  . 
Jauku  taip  ir  miela  .  . .    Bet  liūsta  širdis  . . 

Kada  kalavijas  nukris?  .  . 
Tylutė,  skausmingąją  kovą  užbaigus, 

Išrovus  nerimasčio  daigus, 
Begalo  nuvargusi,  stovi  miške. 

Gaivu  jai  ir  lengva  lauke. 
Sutiko  nelaimei  tyliai  pasiduoti 

Ir  ryžos  kančioj  nedejuoti. 
Lig  galo  ištverti,  kaip  dera  tvirtam. 

Blaškyties,  nerimti?    Bet  kam! 
Pražuvo  laimužė.    Saldžiai  ją  minėsi 

Ir  tylųjį  skausmą  kentėsi; 
O  meilė  gražioji  vis  sieloje  degs. 

To  širdžiai  per  amžių  užteks! 
„Taip!  mano  brangiausias!  Tave  vien  mylėsiu! 

Tau  savo  grožybe  žvilgėsiu! 
Tu  vertas  tos  meilės,  gilios  pagarbos! 

Tu  vertas  tos  skausmo  aukos! 
Brangu  man  ir  miela,  ir  šventa,  kas  tavo!  .  . 

Tas  Dievas  man  širdį  užgavo. 

Jį  keikiau  .  .  Teip  buvo  sunku  ir  kartu! 

Bet  klydau  —  dabar  suprantu! 
Graži  ta  auka,  tu,  didvyri  mieliausis! 

Per  amžius  žibėjus  neliausis! 
Ji  laimės  tyriausios  gausiai  pagamins! 

Ją  žmonės  kilnieji  atmins! 
Tas  Dievas,  Mantrimai,  kilnus  ir  protingas! 

Jis  geras  —  sakei  —  gailestingas. 
Manau,  Jis  silpnajai  Tylutei  atleis 

Ir  džiaugsmo  užlies  spinduliais." 
Rankas  į  mėlynę  iškėlė  Tylutė. 

Vėjelis  į  veidą  jai  putė. 
Akis  ji  užmerkė  .  .  .  Ramu  .  .  Jos  malda 

Skaistesnė  nebbus  niekada. 

M.  Vaitkus. 

Smolenske  26  rugsėjo 

